Melayu – Bangsa yang mudah ditipu..
ملايو – بڠسا يڠ موده دتيڤو
يلا ايڠݢريس مولا منجيجق کاکي د تانه ملايو ڤرکارا يڠ ڤرتام مريک تاهو تنتڠ ملايو اياله مسئله الم ماتير، مسئله سکوله، مسئله بوکو دان مسئله ميندا يڠ موندور منجادي سليموت اورڠ ملايو. سجق دولو اورڠ ملايو بوکنله ساتو بڠسا يڠ سوک ممباچ دان برفيکير. مريک جوݢ تيدق سوک منوليس دان منچاتت جوسترو مريک تيدق مڠمبيل ڤنتيڠ سؤال ماس دان تاريخ ڤريستيوا ترتنتو. مريک چمڤور ادوقکن سسترا دان سجاره دان ناماکنڽ سجاره ملايو. مريک لبيه سنڠ مورايسي سجاره يڠ دتوليس اوليه بريتيسه. يڠ انيهڽ مريک مڠڠݢڤ اڤ يڠ دتوليس اوليه اورڠ اسيڠ تنتڠ مريک اداله ساتو سجاره دان مريک منديواکنڽ.
دري دولو هيڠݢ سکارڠ اورڠ ملايو لبيه سوک مندڠر چرامه دان ‘لابون' تنتڠ اڤ ساج ترماسوق اجرن اݢامڽ. دالم حال اين مريک جوݢ تيدق سوک برتاڽ اتاو مڽليديق. جک باڽق برتاڽ مريک بوليه دأڠݢڤ سباݢاي لمه ايمان اوليه ݢورو-ݢورو اݢام مريک. جک ممباچ تنڤا برݢورو بوليه دأڠݢڤ ڤولا سباݢاي..برݢورو دڠن شيطان. جادي ݢورو-ݢورو اݢام اين سچارا تيدق لڠسوڠ تله منديديق اݢر ملايو جاڠن ممباچ، جاڠن برتاڽ دان جاڠن ترلالو مڽليديق کران اين بوليه ممباوا مودحرات. اورڠ ملايو تيدق دڤيمڤين سوڤاي منجادي مشارکت يڠ سوک ممباچ، منوليس دان ممبوات ڤڽليديقن سباليقڽ مريک دݢالقکن منريما اڤ ساج يڠ دچرامهکن تنڤا باڽق سؤال..“دنيا اين ميليق اورڠ کافير دان اخيرة ايت اداله تمڤت اونتوق کيت“…اينله اجرن-اجرن يڠ تله ممبيلاڠݢو مشارکت ملايو-اسلام براتوس تاهون سجق اي تله ملالوءي فاسا-فاسا ڤرکمبڠن سجارهڽ.
فاسا يڠ ڤرتام يڠ تله دان سداڠ دلالوا اياله فاسا ‘کديقتاتورن علماء'. کديقتاتورن علماء' اداله سواتو کادأن د مان علماء' تله منيڤو رعيت کران کڤنتيڠن کدودوکن مريک. سݢالا فتوى مريک تيدق بوليه دڤرسؤال دان هاروس دتريما بولت-بولت. اݢام بوکن سهاج تله منجادي چندو مشارکت ماله منجاديکن اورڠ ملايو ڤاسيف دان تيدق بروڤايا برفيکير اونتوق مڠوبه کهيدوڤن مريک. ڤنداڠن هيدوڤ اتاو وورلد ۏيو منجادي بݢيتو ترباتس دان مينداڽ موده دجاجه. فاسا کديقتاتورن ڤوليتيک-ايکونومي جوݢ بوکنله تراسيڠ دري کديقتاتورن علماء. اي ساليڠ لڠکڤ ملڠکڤي دالم ممبينا کلڠسوڠن ميندا يڠ ڤاسيف د کالڠن رعيت ملايو. کديقتاتورن علماء' توروت مڠهيلڠکن چهاي اجرن القرءان لالو منيڠݢلکن رعيت دالم کݢلاڤن براتوس تاهون لاماڽ.
کديقتاتورن ڤوليتيک-ايکونومي ﴿چاڤيتاليسم﴾ ڤولا اداله کديقتاتورن يڠ د باوا دان دواريثي درڤد ڤنجاجه منروسي سيستم کاڤيتاليس يڠ دڤقساکن ک اتس رعيت. سيستم اين مڠمبيل سݢالا لبيهن ﴿سورڤلوس﴾ يڠ دحاصيلکن رعيت اتس نام نݢارا دان دايکسڤلويت اوليه کلس ڤنجاجه/ڤمرينته.
القرءان تله ممڤرکنلکن قيصه-قيصه هممن سباݢاي چونتوه کديقتاتورن علماء' سمنتارا کديقتاتورن ڤوليتيک ايکونومي اتاو ليبرال-چاڤيتاليسم ڤولا دواکيلي اوليه فرعون دان قارواون يڠ ظاليم ترهادڤ رعيت. کدوا-دوا کديقتاتورن اين ساليڠ ملڠکڤي اونتوق ملمڤرکن مشارکت ملايو د جورڠ کموندورن. سيستم ليبرال-چاڤيتاليسم اين دباوا ماسوق اوليه ڤنجاجه ايڠݢريس تيدق دتنتڠ اوليه علماء' سنديري کچوالي سديکيت درڤد مريک. هيڠݢ هاري اين مريک لبيه برماتي-ماتين مننتڠ سوسيعليسم يڠ ملاوان ڤنينداسن.
دالم ڤرکمبڠن سجاره مشارکت ملايو سڤنجڠ دجاجه سلاما 446 تاهون فيکيرن مريک تله دچاناي اوليه اݢين-اݢين منافق-مشرک ݢلوبال اين. بوديا ممباچ سچارا کريتيکال تيدق دݢالاکن اوليه کلس بڠساون دالم سيستم ڤنديديقن. علماء' ڤولا مڠاجر ممباچ القرءان تنڤا ممهميڽ. ممباچ القرءان بوليه داڤت ڤاهلا والاوڤون تيدق فهم معنىڽ. راج-راج، ڤمبسر-ڤمبسر دان مشارکت ملايو سنديري منجادي ساڠت لمه هيڠݢ مريک تيدق داڤت منجادي ڤليندوڠ کڤد رعيت. تياد چهاي دري الله اونتوق مريک مميمڤين مشارکتڽ. بݢيتوله دالم کݢلاڤن اين ملايو تله دجاجه دڠن بݢيتو لاما.
ساتو چونتوه تنتڠ بݢيتو موده ملايو دتيڤو داڤت دڤرهاتيکن دالم قيصه ڤولاو ڤينڠ سبواه ڤولاو ميليق سلطان قدح سواتو کتيک دولو. ايڠݢريس ماسوق ک تانه ملايو بوکنله دڠن چارا برڤراڠ. مريک هاڽ مڠهادڤي ڤمبرونتقان رعيت ستله ترجالين هوبوڠن د انتارا ايڠݢريس – راج-راج يڠ تله دڤرداي. ڤولاو ڤينڠ جاتوه ک تاڠن ايڠݢريس ڤد تاهون 1786 هاڽ ملالوءي تيڤو داي کڤتن فرنچيس ليغت. ستله مڠتاهوي کلمهن عقل دان ديري ملايو، بلياو مڽوسون ستراتيݢي اونتوق ممڤربودقکن راج دان ڤمبسر ملايو قدح. ڤد ماس اين قدح سداڠ ترݢوݢت اوليه کقواتن سيام. مليهت ڤلواڠ اين، ايڠݢريس تله ممقسا سلطان قدح سوڤاي برستوجو منريما بنتوان سنجات درڤد ايڠݢريس باݢي مڠورڠکن انچمن سيام. سباݢاي بالسن، ڤولاو ڤينڠ دمينتا اݢر دڤاجقکن کڤد ايڠݢريس دڠن هرݢ $30،000. سبايق سهاج ڤرستوجوان اين دتنداتاڠني ڤد 11 اوݢوس 1786 مک فرنچيس ليغت تله مڠيشتهارکن بهاوا ڤولاو ڤينڠ سباݢاي ڤرينچ اوف ولايس دان منجادي ججاهن تعلوق ايڠݢريس.
تيندقن اين تله مڽببکن سلطان قدح منجادي ݢلبه کمودين مڠسا رعيت ملنچرکن سراڠن ترهادڤ اڠکتن لاوت ايڠݢريس. دڠن کقواتن يڠ اد موده سهاج رعيت دتومڤاسکن دان کاڤل ڤراڠ ايڠݢريس تله ماسوق هيڠݢ ک سوڠاي ڤراي. ککالاهن اين تله مڽببکن ساتو لاݢي رونديڠن ڤاجکن دلاکوکن اوليه ايڠݢريس ترهادڤ قدح. کران بيمبڠ، مک سلطان قدح تله منورونکن هرݢ ڤاجکن ڤولاو ڤينڠ درڤد $30،000 کڤد $6،000 دان ڤاجکن بارو سبرڠ ڤراي سباڽق $4،000. تيمڤوه کوات کواس ڤرجنجين اين ڤولا تياد حد ايايت سلاݢي اد بولن دان بينتڠ. جومله ڤاجکن کسلوروهن اياله $10،000 دان سبرڠ ڤراي تله دلتقکن د باوه ججاهن بارو ايڠݢريس دان دبري نام ڤروۏينچ ويلايسليي.
SINGAPURA YANG DAHULUNYA PULAU TEMASEK
سيڠاڤورا يڠ دهولوڽ ڤولاو تيماسک
تيماسک اتاو سيڠاڤورا سواتو کتيک دهولو – ݢمبر دري ڤاسر ݢيلڠ سراي
سکالي مليهتڽ، مات ساي داڤت مڠمبرکن باݢايمانا نݢارا اين سبلوم منجادي سڤرتي سکارڠ. دهولوڽ، د سينيله تمڤتڽ ڤاراميسوارا سيڠݢه سبلوم برهجرة ک نݢري ملاک اونتوق ممبينا سبواه کراجأنڽ.
ڤولاو تيماسک ﴿کوتا لاوت﴾ دهولوڽ اداله نݢارا د باوه ککواسأن کراجأن سريويجيا سبلوم دأمبيل اليه اوليه کواس-کواس اسيڠ يڠ ڤرنه منجاجه کڤولاوان ملايو. لوکاسيڽ يڠ ساڠت ستراتيݢيق ايايت برادا د تڠه-تڠه ڤرتموان د انتارا تيمور دان بارت مڽببکن تيماسک منجادي ربوتن کواس بسر.
سير ستامفورد رفليس دلانتيق منجادي ݢابنور بريتيسه د ڤلابوهن بڠکولو، سومترا. بلياو برڤنداڤت بريتيسه ڤرلو مميليک سبواه ڤلابوهن يڠ بنر-بنر ستراتيݢيق دان کوکوه. بريتيسه سوده ممڤوڽاءي ڤولاو ڤينڠ، تتاڤي ترلالو جاوه د اوتارا سلت ملاک مانکالا ڤلابوهن بڠکولو مڠهادڤ سلت سوندا.
سير ستامفورد رفليس ماسوق چمڤور دالم ڤوليتيک ملايو سهيڠݢ سيڠاڤورا جاتوه ک تاڠن بريتيسه
اوليه کران تيماسک اداله ڤولاو يڠ ڤاليڠ ستراتيݢيق دجاديکن ڤلابوهن، مک رفليس مڽاکينکن شريکت هيندي تيمور بريتيسه اونتوق منجاديکن تيماسک ڤلابوهن تربارو مريک. رفليس منجومڤأي سبواه ڤرکمڤوڠن کچيل ملايو د موارا سوڠاي سيڠاڤورا يڠ دڤيمڤين اوليه تماڠݢوڠ جوهر ايايت تماڠݢوڠ عبدالرحمن دان کادأن ڤوليتيک د تيماسک کتيک ايت تيدق ستابيل.
سڤاتوتڽ ابڠ تڠکو عبدالرحمن ايايت تڠکو هوسساءين منجادي راج د سان، تتاڤي کران کتيادأن تڠکو هوسساءين کتيک کماڠکتن بݢيندا سلطان، مک تڠکو عبدالرحمن دلانتيق منجادي راج د تيماسک.
رفليس سدر بهاوا ڤرکارا اين داڤت دمانيڤولاسيکن اونتوق بريتيسه منداڤت تيماسک. بلياو برڤاکت دڠن تڠکو هوسساءين اونتوق مرمڤس سمولا تيماسک دري تاڠن اديقڽ تتاڤي دڠن شرط تڠکو هوسساءين ڤرلو ممبري کبنرن کڤد بريتيسه اونتوق ممبوک ڤلابوهن د سيڠاڤورا.
کومڤلوت ايت برجاي دان برتاڤکله بريتيسه د بومي سيڠاڤورا. ﴿ايتله بڠسا کيت، کران ماهو کواس سڠݢوڤ برکومڤلوت دڠن کواس لوار؟ موڠکينکه اد بنرڽ سوارام منداڤت دانا يهودي اونتوق يهودي منداڤتکن مليسيا؟
zsm_Latn ace_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab zsm_Latn bjn_Arab bjn_Arab bjn_Arab bjn_Arab ace_Arab bjn_Arab bjn_Arab bjn_Arab bjn_Arab bjn_Arab